

- PROIECT ÎN DEZBATERE PUBLICĂ -

LogotipANI_80x25mm_PtrA4.wmf

**Cuprins**

|  |  |  |
| --- | --- | --- |
| **1.** | **Climatul de integritate. . . . . . . . . . . . . . . . . . . . . . . . . . . . . . . . . .** | **Pag. 4** |
| **2.** | **Noua strategie. . . . . . . . . . . . . . . . . . . . . . . . . . . . . . . . . . . . . . . .** | **Pag. 7** |
| **3.** | **Viziune 2020. . . . . . . . . . . . . . . . . . . . . . . . . . . . . . . . . . . . . . . . . .** | **Pag. 9** |
| **4.** | **Misiune. . . . . . . . . . . . . . . . . . . . . . . . . . . . . . . . . . . . . . . . . . . . . .** | **Pag. 11** |
| **5.** | **Evaluarea Strategiei ANI 2011 - 2014. . . . . . . . . . . . . . . . . . . . . .** | **Pag. 12** |
| **6.** | **Principiile noii strategii. . . . . . . . . . . . . . . . . . . . . . . . . . . . . . . . .** | **Pag. 14** |
| **7.** | **Analiza diagnostic - SWOT. . . . . . . . . . . . . . . . . . . . . . . . . . . . . .** | **Pag. 15** |
| **8.** | **Obiective și măsuri. . . . . . . . . . . . . . . . . . . . . . . . . . . . . . . . . . . .** | **Pag. 19** |
| **9.** | **Planul de acțiune al Strategiei. . . . . . . . . . . . . . . . . . . . . . . . . . .** | **Pag. 25** |
| **10.** | **Monitorizare și evaluare. . . . . . . . . . . . . . . . . . . . . . . . . . . . . . . .** | **Pag. 39** |

**Abrevieri:**

**ACR – Asociația Comunelor din România**

**AMR – Asociația Magistraților din România**

**ANAF – Agenția Națională de Administrare Fiscală**

**AOR – Asociația Orașelor din România**

**CSM – Consiliul Superior al Magistraturii**

**DA/DI – Declarații de avere și declarații de interese**

**DMS – Sistemul de Management al Documentelor**

**DRP – Departamentul pentru Relația cu Parlamentul**

**GRECO – Grupul de state împotriva corupției al Consiliului Europei**

**II – Inspecția de Integritate**

**MAE – Ministerul Afacerilor Externe**

**MCV – Mecanismul de Cooperare și Verificare**

**MJ – Ministerul Justiției**

**MO – Monitorul Oficial**

**ODA – Asistenţă Oficială pentru Dezvoltare**

**OECD – Organizația pentru Cooperare și Dezvoltare Economică**

**OSCE –** **Organizația pentru Securitate și Cooperare în Europa**

**SAP – Sistemul Aplicaţiilor şi Produselor**

**SAP – ERP – Sistemul Aplicaţiilor şi Produselor – Planificarea Resurselor Întreprinderii**

**SIMIDAI – Sistemul Informatic de Management Integrat al Declarațiilor de Avere și de Interese**

**SNA – Strategia Națională Anticorupție**

**SWOT – Puncte Tari, Puncte Slabe, Oportunități, Amenințări**

**UE – Uniunea Europeană**

**UNCJR – Uniunea Națională a Consiliilor Județene din România**

**UNDP – Programul Naţiunilor Unite pentru Dezvoltare**

****

1. **Climatul de integritate**

Punctul critic sau momentul de cotitură în ceea ce privește reforma în sistemul judiciar și lupta împotriva corupției din România a fost, fără doar și poate, aderarea țării la Uniunea Europeană. Acest proces a fost însoțit de o serie de măsuri de acompaniere specifice, instituite pentru a preveni sau pentru a remedia o serie de deficiențe în mai multe domenii, un accent important fiind pus pe lupta împotriva corupției. Prin instituirea unui mecanism de cooperare și verificare, „progresele (...) vor permite cetățenilor și întreprinderilor din România să se bucure de drepturile care le revin în calitate de cetățeni ai Uniunii Europene. Fără progresele ireversibile în aceste domenii, România riscă să fie incapabilă să aplice în mod corect dreptul comunitar”, notau experții Comisiei Europene în ceea ce avea să fie primul raport MCV în cazul României.

În a doua jumătate a anilor 2000, cel puțin două documente oficiale recunoșteau incapacitatea instituțiilor românești relevante de a lupta eficient în scopul prevenirii și combaterii faptelor de corupție. Auditul independent al SNA 2001 – 2004, realizat la începutul lui 2005, concluziona faptul că deși România a creat un impresionant arsenal de instrumente, au fost identificate mai multe obstacole în calea eficienței luptei împotriva corupției, printre care implementarea deficitară a legislației anticorupție sau utilizarea restrânsă a instrumentelor administrative de combatere[[1]](#footnote-1). De asemenea, capacitatea instituțiilor de a adopta și transpune o viziune modernă și hotărâtă în sistemul de justiție rămânea doar la stadiu de intenție, în ciuda proiectelor legislative, a planurilor de acțiune sau a programelor necesare adoptate, se menționa în raportul MCV din iunie 2007. Mai mult, indicele de percepție a corupției măsurat la nivelul anului 2006 releva faptul că România se afla la limita nivelului țărilor unde corupția era percepută drept generalizată, obținând numai 3.1 puncte, sub Bulgaria (4.0) sau media din statele UE (7.0)[[2]](#footnote-2).

Tot în aceeași perioadă, în contextul diversificării și proliferării fenomenelor infracționale de corupție la toate nivelurile, la recomandarea celor mai multe organisme internaționale, a prins contur ideea de a crea organisme și instrumente administrative care să acționeze în scopul prevenirii corupției, ipoteză asumată de către România, imediat după intrarea în Uniunea Europeană. La finalul anului 2006, legislația națională reglementa un set de instrumente care avea menirea de a combate corupția și prin mijloace administrative, existând, astfel, o serie de prevederi referitoare la depunerea declarațiilor de avere și verificarea patrimoniului unor categorii de funcționari publici și demnitari, iar regimul juridic al conflictelor de interese și al incompatibilităților era, de asemenea, prevăzut de legislație.

Sistemul de declarații de avere și de interese precum și regimul juridic al incompatibilităților, al conflictelor de interese sau al averilor nejustificate, au fost gândite ca mecanisme de prevenție și au fost adoptate și îmbunătățite din punct de vedere legislativ în perioada 1996 – 2007. Însă, integritatea în rândurile funcțiilor și demnităților publice se afla doar la stadiul de concept, în lipsa unui mecanism eficient care să îndeplinească atribuții de verificare, sancționare și de prevenție.

Înființată în 2007 și devenită operațională în 2008, meritul principal al Agenției a fost de a stabili o disciplină în privința depunerii declarațiilor de avere și de interese în conformitate cu prevederile legale și de a identifica și a limita incidentele de integritate astfel încât sancțiunile aplicate să fie caracterizate de disuasivitate.

Astfel, în cei opt ani de funcționare, ANI a pus la dispoziția cetățenilor un portal al declarațiilor de avere și de interese care grupează 5,5 milioane de documente, una din cele mai mari colecții de declarații din lume. Practic, oricine are acces la o conexiune de Internet poate consulta orice declarație de avere sau de interese depusă, după anul 2007, de către un funcționar sau demnitar al statului român, transparența declarațiilor de avere și de interese devenind, astfel cel mai important instrument de prevenire a corupției. Foarte multe anchete ale ANI dar și cele realizate de jurnaliștii de investigație au pornit de la simpla analiză a variațiilor din declarațiile de avere și de interese. Putem afirma că în anul 2016, gradul de depunere și completare corectă a declarațiilor se află la un nivel ridicat, dacă este să judecăm după numărul de sancțiuni aplicate, număr aflat în scădere de la an la an, dar și după sutele de cereri de lămuriri pe care le primește, anual, Agenția.

Scopul Agenției constă în asigurarea integrității în exercitarea demnităților și funcțiilor publice prin evaluarea averilor, a incompatibilităților și a conflictelor de interese. În acest sens, Agenția a avut o activitate constantă, menținând un grad ridicat de proactivitate în privința cazurilor instrumentate. În acești opt ani de activitate, instituția a finalizat peste 10.000[[3]](#footnote-3) de dosare ce au vizat identificarea incidentelor de integritate survenite în cazul mai multor funcționari publici, parlamentari, membri ai Guvernului, șefi de instituții din administrația publică locală sau centrală, polițiști, magistrați, etc.

Deși ANI este doar piesa centrală sau motorul unui mecanism complex de evaluare, identificare și sancționare a derapajelor de integritate, o serie de rezultate au fost atinse, după cum apreciază inclusiv Comisia Europeană în rapoartele MCV. Astfel, în materia incompatibilităților și a conflictelor de interese, Agenția a finalizat peste 1600 de astfel de cazuri, dintre care aproape 90% au fost confirmate prin decizia instanței sau prin necontestarea raportului de evaluare emis de inspectorul de integritate. După rămânerea definitivă a cazurilor de incompatibilitate sau conflicte de interese constatate de ANI, au fost dispuse de către Comisiile de disciplină sau alte entități relevante aproape 600 de sancțiuni disuasive, cele mai multe constând în eliberarea din funcția sau demnitatea publică a persoanei evaluate sau reduceri salariale. Existența incompatibilităților sau a conflictelor de interese în materie administrativă reprezintă, fără echivoc, vulnerabilități serioase la adresa bunei guvernări, reprezentând riscuri pentru săvârșirea unor infracțiuni de corupție.

În materia evaluării situațiilor patrimoniale ale persoanelor prevăzute de legea nr. 176/2010, ANI a finalizat un număr de 116 cazuri în care s-a constatat o diferență totală nejustificată între cuantumul veniturilor obținute și averile dobândite, în sumă totală de 100 de milioane de lei. La sfârșitul anului 2015, o bună parte dintre aceste cazuri au rămas definitive, fiind recuperate și virate la bugetul de stat averi nejustificate ce au totalizat 3 milioane euro.

Pe parcursul desfășurării activității de evaluare, Agenția a identificat câteva sute de posibile fapte penale pe care le-a înaintat procurorilor spre competentă soluționare. Unele dintre cele mai importante astfel de cazuri se referă la deputații și senatorii care și-au angajat rudele la propriile cabinete parlamentare, cu încălcarea prevederilor legale referitoare la conflictul de interese. Toate aceste cazuri au fost deferite instanței care a pronunțat peste 20 de condamnări.

Opinăm faptul că au fost făcuți pași importanți, ireversibili, în direcția asigurării îndeplinirii funcțiilor și demnităților publice în condiții de integritate, având în vedere și aprecierile constante pe care Agenția le primește de la stakeholderii externi, dar și creșterea percepției publice cu privire la eforturile de luptă împotriva corupție. Cu toate acestea, considerăm că unele aspecte pot fi îmbunătățite cu ajutorul unor eforturi și măsuri suplimentare. Pentru prima dată în istoria României moderne, sistemul instituțional și legislativ a dovedit că poate aplica cu succes lupta împotriva corupției prin mijloace administrative, instituind mecanisme de prevenție. Integritate a nu se mai află la stadiul de concept ci devine un standard pentru cei care îndeplinesc prerogativele de putere publică. Realitatea jumătății acestui deceniu este diferită față de cea de acum aproximativ 10 ani. În anul 2016 putem observa coduri și criterii de integritate aplicate intern de către majoritatea partidelor politice, funcționari publici sau demnitari sensibili la interpretările legislației în materia conflictelor de interese sau a incompatibilităților, tot mai puține persoane care nu completează sau care depun tardiv declarațiile de avere și de interese și, nu în ultimul rând, o societate civilă mult mai angrenată civic, un veritabil „watch-dog” la adresa modului de exercitare a funcțiilor publice.

Luând în considerare obiectivele specifice ale Agenției Naționale de Integritate stabilite de lege în sensul prevenirii, identificării și sancționării incidentelor de integritate, precum și activitatea desfășurată până în prezent, ANI a reprezentant, fără doar și poate, un pilon important al Strategiei Naționale Anticorupție 2012 - 2015. Acest lucru vine ca urmare a faptului că Agenția și-a îndeplinit obiectivele propuse în ceea ce privește gestionarea cazurilior de incompatibilități, conflicte de interese administrative și averi nejustificate, dar și datorită faptului că s-a implicat activ în implementarea acestui document programatic prin angrenarea propriilor experți în misiunile de evaluare și prin implicarea în reuniunile organizate cu alte platforme din SNA.

**„România are un sistem de declarare a veniturilor, bunurilor şi intereselor care poate fi privit drept exemplar din multe puncte de vedere şi care este supravegheat de către Agenţia Naţională de Integritate”**

*Raportul GRECO „Prevenirea corupției cu privire la membrii*

*Parlamentului, judecători și procurori” –*

*Runda a patra de evaluare - 4 decembrie 2015, Strasbourg*

****

1. **Noua strategie**

Potrivit Legii nr. 144/2007, cu modificările și completările ulterioare, una din atribuțiile esențiale a Președintelui ANI este de a asigura „*întocmirea strategiei privind procedurile de evaluare a averii, a conflictelor de interese și a incompatibilităților de către Agenție, ținând seama și de recomandările Consiliului”.*

La sfârșitul anului 2015, Senatul României a numit noul Președinte al ANI ca urmare a promovării de către Bogdan Stan, fost Vicepreședinte al instituției, a concursului organizat de Consiliul Național de Integritate. Astfel, după o perioadă de interimat, noul Președinte al Agenției a fost investit în funcție, asumându-și totodată și o serie de obiective și măsuri pentru ciclul strategic 2016 – 2020. Viziunea strategică evocată în Planul de management constitutie unul dintre pilonii Strategiei ANI.

**Păstrând practica instituită la adoptarea vechii strategii a Agenției (2011-2014), noul document programatic va avea o perioadă de aplicabilitate de aproape patru ani, în intervalul mai 2016 – decembrie 2019, data la care mandatul actualei conduceri a Agenției va expira, potrivit prevederilor legale.**

**Strategia ANI va fi actualizată anual și prezentată spre aprobare Consiliului Național de Integritate.**

Un alt pilon important al Strategiei ANI se referă la încorporarea recomandărilor exprimate prin rapoartele MCV ale Comisiei Europene și ale ultimului raport realizat de GRECO în runda a patra de evaluare, cu tema „Prevenirea corupției în ceea ce privește membrii Parlamentului, judecătorii și procurorii”.

De asemenea, Strategia pornește de la experiența și lecțiile învățate ca urmare a implementării vechii Strategii sau a SNA 2012 - 2015, o serie din obiectivele sau măsurile rămase neimplementate sau parțial implementate fiind luate în considerare la elaborarea acestui document.

Noua strategie pornește, în primul rând, de la nevoile interne (detaliate în analiza SWOT) rezultate din concluziile obținute în urma analizei Strategiei ANI 2011 - 2014, din cele rezultate din Strategia Națională Anticorupție 2012 - 2015, și, totodată din cele care decurg din acordurile internaționale: **MCV, GRECO**, **Raportul Anticorupție al Uniunii Europene[[4]](#footnote-4), Convenţia Naţiunilor Unite Împotriva Corupţiei (UNCAC)**.

Încă de la operaționalizarea sa deplină, ANI a optat ca activitățile să fie guvernate cu ajutorul documentelor strategice, cu ținte bine definite și indicatori de performanță adecvați. Strategia ANI s-a dovedit a fi un instrument excelent de asistență a conducerii instituțiilor în procesul de planificare și în cel de luare a deciziilor. Planul de acțiune aferent strategiei a beneficiat de o dublă evaluare, atât prin mecanismul intern de autoevaluare cât și prin misiunile de audit extern independent din perioada 2012 – 2015.

Importanța Strategiei ANI decurge și din implicațiile pe care acest instrument le are asupra politicilor sectoriale din cadrul Agenției sau asupra celor naționale – Strategia Națională Anticorupție. Departamentele din cadrul ANI pot opta pentru dezvoltarea unor politici sectoriale, pliate pe nevoile și structura internă (e.g. politica de comunicare, politica de resurse umane). De asemenea, obiectivele au fost „croite” pentru a răspunde standardelor din SNA și pentru a fi transpuse în documentul național anticorupție. Nu în ultimul rând, importanța Strategiei ANI constă în faptul că, în baza acestui document, Agenția poate solicita resurse umane, bugetare sau tehnice de la entitățile instituționale relevante, oferind predictibilitate și transparență în ceea ce privește activitatea ANI.

Strategia ANI este oganizată pe patru paliere: (i) evaluarea strategiei anterioare și radiografia resurselor, (ii) formularea viziunii, priorităților și a obiectivelor strategice, (iii) elaborarea planului de acțiune și (iv) monitorizare – evaluare.

Scopul principal al Strategiei ANI este de a structura coerent eforturile de management în îndeplinirea atribuțiilor conferite de lege și de alte documente programatice. Prezenta strategie are un caracter multidisciplinar și vizează atât partea internă (consolidarea instituțională, managementul resurselor etc.) cât și partea externă (cooperare, prevenție, conștientizare).

Strategia ANI aduce în plus față de precedentul document strategic o serie de instrumente și caracteristici:

* Responsabilizarea deplină a structurilor interne și a managementului prin asignarea implementării obiectivelor și a măsurilor de acompaniere către acestea;
* Multiplicarea ariilor de intervenție (e.g. pregătire profesională în mediile universitare);
* Participarea tuturor factorilor de decizie sau de execuție din cadrul ANI la procesul de implementare.



1. **Viziune 2020**

Agenția Națională de Integritate își asumă rolul complex de asigurare a exercitării funcțiilor și demnităților publice în condiții de transparență și integritate, fapt ce constituie un model de bună practică la nivel internațional.

Agenția este entitate vitală în ansamblul instituțional românesc, care, prin experiența inspectorilor de integritate și a personalului suport bine pregătit profesional, prin multitudinea instrumentelor tehnice folosite și prin deschidere totală către cetățeni, contribuie semnificativ la prevenirea faptelor de corupție, la acceptarea și implementarea principiilor de bună guvernare, ajutând la instituirea unei culturi de integritate și la furnizarea de expertiză în mediul extern.

Viziunea stabilește un set de principii de acțiune sprijinite pe cinci piloni principali:

1. **Prevenire și conștientizare**

Componenta de prevenire și de sensibilizare în rândurile persoanelor care au obligația declarării averilor și a intereselor devine primordială în noul ciclu strategic. Alături de mecanismul de prevenire ex-ante a conflictului de interese în procedurile de achiziție publică, ANI trebuie să-și multiplice instrumentele de prevenire și să sporească numărul campaniilor de conștientizare și sensibilizare cu privire la posibilitatea apariției unor incidente de integritate.

1. **Identificarea și sancționarea incidentelor de integritate**

De-a lungul celor opt ani de existență, Agenția a demonstrat că poate aborda eficient problematica încălcării regimului juridic al depunerii declarațiilor de avere și de interese, al conflictelor de interese și al incompatibilităților precum și evaluarea diferențelor nejustificate survenite în situațiile patrimoniale, construind un istoric de cazuri semnificativ. Această abordare trebuie să continue, în paralel cu activitatea de prevenire, aducând o îmbunătățire din punct de vedere calitativ a activității de evaluare astfel încât rata de confirmare a cazurilor finalizate să crească.

1. **Cooperare**

Agenția își poate îndeplini eficient propriile obiective strategice atât pe partea operațională cât și pe componenta internă cu ajutorul cooperării cu instituțiile din România precum și cu partenerii și organizațiile internaționale. Principiul cooperării va fi aplicat în scopul îmbunătățirii activității de prevenire, combatere, pregătire profesională sau promovarea conceptului de bună practică.

1. **Comunicare și transparență**

Deși în ultimii ani procesul de comunicare nu a fost planificat printr-o strategie coerentă, pe termen lung, au existat suficiente instrumente de asigurare a vizibilității în spațiul public a rezultatelor obținute, atât pe plan național, cât și pe plan internațional. În noul ciclu strategic, ANI va urmări eficientizarea comunicării informațiilor de interes public într-un mod pro activ, modernizarea comunicării la nivel intern și întărirea dialogului cu partenerii instituționali și non-instituționali, astfel încât încrederea populației în Agenția Națională de Integritate să depășească 50%.

1. **Alinierea și funcționarea concertată a celor șapte elemente organizatorice – *modelul celor 7S[[5]](#footnote-5)***

|  |  |
| --- | --- |
| * **Modelul de management din figura alăturată se bazează pe faptul că, pentru ca o organizație să funcționeze eficient, cele șapte elemente trebuie să fie aliniate și să se susțină reciproc.**    + **O eventuală lipsă a ierarhizării acestor factori sugerează că progrese semnificative într-o parte a organizației vor fi greu de realizat fără a opera modificări și pe celelalte paliere.** |  |
| **STRATEGIA – Focalizarea eforturilor pe componenta de prevenire, îmbunătățirea calitativă a procedurilor și a rapoartelor de evaluare, pe clarificarea și unificarea legislației referitoare la incidentele de integritate și pe educarea cetățenilor, în sens general, și a persoanelor prevăzute de lege cu obligația de a declara averea și interesele, în sens particular.** | |
| **STRUCTURA - Instituția trebuie să tindă spre flexibilitate sporită - în care politica instituțională, rezultatele activității specifice sau consultanța oferită trebuie să fie fructul muncii unor echipe mixte de specialiști, mai degrabă, decât a unor departamente fixe.** | |
| **SISTEMELE - Cu ajutorul procedurilor interne standardizate și a modulelor informatice disponibile, procesul birocratic este modernizat, reușind, astfel, simplificarea și eficientizarea proceselor de luare a deciziilor.** | |
| **VALORILE COMUNE - Managementul Agenției trebuie să se asigure în permanență că cerințele etice, precum și principiile profesionale menționate anterior sunt respectate și împărtășite de toți angajații.** | |
| **APTITUDINILE – Competențele personalului trebuie permanent consolidate prin implicarea funcționarilor publici și a personalului administrativ în programe de pregătire profesională, astfel încât să aducă plus-valoare muncii prestate.** | |
| **STILUL - Conducerea ANI trebuie să adopte un stil de *leadership* care să favorizeze interacțiunea permanentă între angajați și să sprijine o cultură organizațională solidă.** | |
| **PERSONALUL - Este esențial ca viziunea de management a Agenției Naționale de Integritate, precum și acțiunile întreprinse în mediul intern și extern de instituție să fie diseminate la toate nivelurile organizației.** | |

******

1. **Misiune**

Agenția este o instituție stabilă, pe deplin operațională, orientată spre rezultate atât în contextul componentei de prevenție, cât și pe aceea de identificare și combatere. Statutul de autoritate publică determină o structură funcțională și ierarhică, rezultatele activității reprezentând fructul unor activități întreprinse de echipe mixte, inter-departamentale, formate din specialiști în domeniul evaluării averilor, conflictelor de interese, sau a incompatibilităților și experți din domeniul asistenței juridice, IT, comunicare, economic, etc*.*

ANI utilizează instrumente moderne de dezvoltare a acțiunilor specifice și de diseminare a documentelor și a informațiilor la toate nivelurile. De asemenea, experiența Agenției în asigurarea unui climat de integritate în ceea ce privește exercitarea funcțiilor publice este considerată bună practică la nivel european și internațional, instituția furnizând expertiză în acest sens. Nu în ultimul rând, angajații ANI își desfășoară activitatea cu respectarea principiilor privind conduita personalului Agenției.

Agenția Națională de Integritate este instituția cu competență exclusivă în gestionarea sistemului de declarații de avere și de interese și identificarea, prevenirea sau combaterea incidentelor de integritate. Pentru îndeplinirea obiectivelor, colaborează cu actori instituționali și non-instituționali din România sau din străinătate.

Respectând principiile cu care a fost învestită de lege, misiunea instituției se concretizează în următoarele:

* Asigurarea componentei de publicare și acces la declarațiile de avere și de interese depuse de categoriile prevăzute de Legea nr. 176/2010;
* Constatarea diferențelor nejustificate în averile dobândite, a stărilor de incompatibilitate sau de conflict de interese, luând măsuri adecvate pentru sancționarea disuasivă a acestora;
* Îndeplinirea obiectivelor ce decurg din implementarea Mecanismului de Cooperare și Verificare, precum și din alte eventuale instrumente de evaluare internațională (**GRECO**, **Raportul Anticorupție al Uniunii Europene, etc.).**
* Asigurarea pregătirii profesionale a inspectorilor de integritate și a persoanelor care își desfășoară activitatea în departamentele suport;
* Realizarea activității de prevenire a incidentelor de integritate și luarea măsurilor pentru informarea constantă și pro activă a mass-media, societății civile, etc.

******

1. **Evaluarea strategiei ANI 2011 - 2014**

Direcțiile strategice evocate în vechiul document programatic s-au concretizat pe mai multe paliere: atingerea unui istoric de cazuri semnificativ (peste 10.000**[[6]](#footnote-6)** de proceduri de evaluare fiind inițiate cu privire la toate categoriile de persoane prevăzute de Legea nr. 176/2010), concentrarea eforturilor spre a asigura finalitatea procedurilor administrative inițiate și sancționarea persoanelor care au încălcat legislația în materia integrității, dezvoltarea unui corp de personal bine pregătit profesional și orientat spre rezultate, transparența declarațiilor de avere, consolidarea poziției instituționale drept un partener important în contextul luptei împotriva corupției din România, etc.

În ciclul 2011 - 2014, Agenția Națională de Integritate a făcut progrese semnificative, în sensul îndeplinirii obiectivelor și măsurilor prevăzute în Strategie aproape în integralitate (55 din 58 măsuri au avut grad de implementat sau parțial implementat).

Cele mai importante progrese făcute de Agenția Națională de Integritate în perioada supusă evaluării, așa cum rezultă din evaluarea planului de acțiune al Strategiei, sunt următoarele:

* Implementarea tuturor obiectivelor aferente proiectului dezvoltat de ANI, în baza Programului Operațional - Dezvoltarea Capacității Administrative -„Servicii publice eficiente prin simplificarea procedurii de completare, arhivare şi analiză a documentelor în cadrul Agenţiei Naţionale de Integritate şi facilitarea accesului electronic la informaţii de interes public”;
* Obținerea, în urma activității de evaluare desfășurate de inspectorii de integritate, a următoarelor rezultate: 1010 cazuri de incompatibilitate, 451 conflicte de interese (252 administrative și 199 penale), 86 cazuri privind constatarea unor diferențe nejustificate și 291 cazuri referitoare la constatarea indiciilor privind săvârșirea unor fapte penale (fals în declarații, infracțiuni asimilate faptelor de corupție, etc.);
* Demararea Proiectului de implementare a „Sistemului informatic integrat de prevenire a conflictelor de interese în achizițiile publice – PREVENT”, ce are ca obiectiv principal prevenirea și detectarea posibilelor conflicte de interese în achizițiile publice;
* Pregătirea și formarea profesională continuă a corpului de inspectori de integritate și a personalului administrativ;
* Creșterea gradului de înțelegere a mecanismelor utilizate în declararea corectă a averilor și a intereselor;
* Îmbunătățirea capacității instituționale a Agenției prin intermediul colaborării cu societatea civilă și cu organismele internaționale.

*Punctele tari,* identificate prin analiza SWOT au favorizat valorificarea mai multor oportunități, precum eficientizarea fluxului de lucru, dinamizarea activității de evaluare, promovarea modelului de bune practici al Agenției la nivel internațional, obținerea concluziilor pozitive pe rapoartele de audit extern independent și ale Curții de Conturi a României, realizarea activităților de prevenție, eficientizarea activității și obținerea controlului managerial prin informatizarea activității inspecției de integritate și a compartimentelor administrative, etc*.*

În precedentul ciclu strategic s-a pus accent și pe remedierea *punctelor slabe* astfel încât s-au realizat progrese în ceea ce privește implementarea formularelor electronice pentru declarații, implementarea soluțiilor informatice pentru creșterea celerității sau dezvoltarea cooperării cu actorii instituționali și non-instituționali.

De asemenea, au fost valorificate o serie de *oportunități*: implementarea sistemului informatic PREVENT, asigurarea unei monitorizări eficiente în cazurile transmise de Agenție instituțiilor spre competentă soluționare, creșterea constantă a numărului de rapoarte de evaluare rămase definitive, potrivit Legii nr. 176/2010, implicarea activă a ANI în procesul de implementare a SNA 2012 – 2015.

Independent de voința Agenției, o serie de *amenințări* păstrează un caracter de actualitate: atacuri mediatice nefondate, atacuri politice, influența politică în amendarea cadrului legislativ al ANI, întârzieri și lipsa de consistență în urmarea administrativă și judiciară a cazurilor înaintate de ANI către instituțiile competente, instabilitate legislativă, lipsa resurselor bugetare și umane interne destinate dinamizării activităților de conștientizare și educare, etc.



1. **Principiile noii strategii**

Obiectivele Strategiei ANI, precum și măsurile de acompaniere din planul de acțiune, înglobează următoarele principii:

* **Principiul supremației interesului public;**
* **Principiul responsabilității;**
* **Principiul legalității;**
* **Principiul transparenței;**
* **Principiul profesionalismului în exercitarea funcției publice;**
* **Principiul independenței operaționale a preşedintelui, vicepreşedintelui şi a inspectorilor de integritate[[7]](#footnote-7).**
* **Principiul prevenirii și al combaterii;**
* **Principiul cooperării și coerenței;**
* **Principiul respectului față de cetățean.**

De asemenea, strategia este construită pe premisa asumării de către toți angajații ANI a următoarelor valori fundamentale:

* **Prioritatea interesului public: personalul ANI are îndatorirea de a considera interesul public mai presus decât interesul personal, în exercitarea funcției publice;**
* **Transparența: acces nemijlocit la informațiile de interes public;**
* **Integritatea: adoptarea tuturor măsurilor necesare pentru exercitarea funcțiilor publice în condiții de integritate;**
* **Imparțialitate: abordarea unitară a cauzelor.**

****

1. **Analiza diagnostic**

**Abordarea noului document strategic ia în calcul diagnoza oferită de Analiza SWOT și se bazează pe punctele tari identificate, corelând punctele slabe și luând măsuri de protecție împotriva slăbiciunilor interne și a amenințărilor externe:**

**PUNCTE TARI (s):**

1. Peste 5 milioane de declarații de avere și de interese disponibile într-un singur punct virtual (Portalul declarațiilor de avere și de interese);
2. Istoric semnificativ de cazuri gestionate de inspectorii de integritate recunoscut, de altfel, și în Rapoartele MCV[[8]](#footnote-8);
3. Cei mai mulți dintre inspectorii de integritate au o experiență de 5 - 7 ani în identificarea, evaluarea și sancționarea incidentelor de integritate;
4. Atât conducerea Agenției, cât și inspectorii de integritate se bucură de autonomie și de independență operațională;
5. Nivel optim de remunerare a inspectorilor de integritate;
6. Activitățile specifice ale inspectorilor și a personalului administrativ se desfășoară cu ajutorul unor Sisteme informatice performante (e.g. SIMIDAI, SAP – DMS, SAP – ERP);
7. Proiectele cu finanțare externă atrase de ANI au adus sau vor aduce plus-valoare sistemului de integritate din România (e.g. formulare inteligente pentru declarații de avere și de interese, Sistemul de prevenire a conflictelor de interese în procedurile de achiziții publice);
8. Agenția este certificată în domeniul securității informațiilor – Sistemul de Management al Securității Informației (SMSI) – Standardul SR ISO/CEI 27001:2006;
9. Evoluția pozitivă a ANI în percepția publică[[9]](#footnote-9);
10. Comunicarea externă și internă a ANI se realizează prin mecanisme moderne și complexe (DMS, intranet, social media, newsletter etc.);
11. Instrumente de monitorizare a stadiului dosarelor finalizate de ANI, accesibile pe pagina de Internet a Agenției;
12. Export de bune practici la nivelul statelor membre ale UE, ale Parteneriatului Estic;
13. Cooperare continuă cu Banca Mondială, OSCE, OECD, UNDP, etc*.;*
14. Activitatea inspectorilor de integritate și a personalului administrativ se desfășoară în baza a 175 proceduri de lucru, auditate în conformitate cu standardele internaționale în materie[[10]](#footnote-10);
15. Ghiduri practice referitoare la declarații de avere și de interese sau regimul incompatibilităților și al conflictelor de interese, disponibile pe pagina de Internet a instituției;
16. Sistem eficient de promovare a personalului din interiorul instituției.

**PUNCTE SLABE (w):**

1. Pagina de Internet a instituției este disponibilă doar în limba română;
2. Schema incompletă de personal în rândul inspectorilor de integritate;
3. Schema incompletă în cazul unor departamente suport pentru Inspecția de Integritate (e.g. Serviciul Tehnologia Informației sau Direcția Generală Juridică, Relații Publice și Comunicare);
4. Lipsa unui compartiment dedicat elaborării proiectelor cu finanțare nerambursabilă;
5. Spațiul insuficient pentru desfășurarea activităților;
6. Număr redus de activități de conștientizare și educație;
7. Salarizarea deficitară a personalului suport pentru Inspecția de integritate;
8. Exportul de bune practici și acordarea asistenței sunt afectate de numărul limitat de experți din cadrul ANI;
9. Lipsa unei strategii de comunicare pe termen mediu și lung;
10. Număr insuficient de activități de pregătire profesională pentru toate categoriile de personal;
11. Insuficientă cooperare cu persoanele desemnate din cadrul instituțiilor publice cu implementarea prevederilor legale referitoare la declarațiile de avere și de interese.

**OPORTUNITĂȚI (o):**

1. Consolidarea componentei de prevenție;
2. Îmbunătățirea cooperării dintre ANI și alte autorități administrative și judiciare;
3. Îmbunătățirea procesului de comunicare internă și externă a Agenției;
4. Prevenirea conflictelor de interese în procedurile de achiziție publică din fonduri naționale și europene;
5. Creșterea nivelului de încredere a cetățenilor în activitatea ANI;
6. Creșterea numărului de activități de conștientizare și educare;
7. Continuarea procesului de implementare a obiectivelor stabilite prin Mecanismul de Cooperare și Verificare;
8. Implicarea în procesul de îndeplinire a obiectivelor specifice a viitoarei Strategii Naționale Anticorupție;
9. Implicarea Agenției în proiecte de asistență tehnică și continuarea exportării bunelor practici referitoare la sistemul românesc al declarațiilor de avere și de interese;
10. Îmbunătățirea cadrului legislativ care normează activitatea ANI și a inspectorilor de integritate;
11. Îmbunătățirea jurisprudenței instanțelor de judecată cu privire la cauzele instrumentate de Agenție;
12. Creșterea gradului de instruire a inspectorilor de integritate și a personalului administrativ;
13. Atragerea de fonduri europene pentru creșterea numărului de proiecte pe care ANI le va dezvolta;
14. Îmbunătățirea nivelului salarial pentru personalul administrativ;
15. Creșterea ratei de confirmare a concluziilor ANI la nivelul instanțelor de judecată;
16. Dezvoltarea cooperării cu mediul de afaceri.

**AMENINȚĂRI (t):**


1. Legislația care reglementează regimul juridic al incompatibilităților și al conflictelor de interese este fragmentată și necorelată;
2. Instabilitate legislativă;
3. Modificarea cadrului legislativ al Agenției în sensul diminuării competențelor;
4. Jurisprudență neunitară;
5. Modificarea legislației în materia integrității fără consultarea Agenției Naționale de Integritate;
6. Ostilitatea mediului politic;
7. Tergiversarea punerii în aplicare a sancțiunilor disciplinare incidente de către instituțiile competente în cazul rapoartelor de evaluare rămase definitive;
8. Atacuri politice și mediatice nefondate;
9. Presiuni la adresa inspectorilor de integritate, exercitate de către persoanele evaluate;
10. Atacuri cibernetice;
11. Pregătire profesională insuficientă în cazul persoanelor desemnate din instituțiile publice cu implementarea prevederilor Legii nr. 176/2010.

Din analiza de mai sus, se constată că există suficiente puncte tari care să favorizeze realizarea unor obiective ample atât pentru eficientizarea activității interne, cât și pentru consolidarea componentei de cooperare cu alte entități. De asemenea, mai multe obiective și măsuri strategice din prezentul plan de management sunt elaborate plecând de la premisa limitării sau eliminării complete a punctelor slabe din analiza diagnostic.

Prin valorificarea oportunităților, Agenția Națională de Integritate poate obține o serie de avantaje, precum creșterea numărului de activități de prevenire a posibilelor conflicte de interese, incompatibilități, poate determina un nivel mai ridicat de completare corectă a declarațiilor de avere și de interese, o mai bună instruire a inspectorilor de integritate și a personalului administrativ, etc*.* O atenție deosebită va fi acordată amenințărilor care pot periclita eficiența Agenției Naționale de Integritate.

**„Integritatea ar trebui să fie principiul călăuzitor în viața publică, iar cadrul juridic și instituțiile din domeniul integrității să fie concepute pentru a promova acest obiectiv. Este important să se îmbunătățească acceptarea publică și punerea în aplicare eficace a normelor în materie de incompatibilitate și să se pună accentul pe prevenirea în amonte a incompatibilității și a conflictului de interese.”**

*Raport MCV – 27 ianuarie 2016*



1. **Obiective și măsuri**

În procesul de formulare a celor 16 obiective specifice și a celor 56 de măsuri strategice, au fost luate în considerare particularitățile cadrului strategic național existent, pachetul de legi care normează activitatea ANI, analiza diagnostic SWOT, recomandările exprimate prin rapoartele GRECO și MCV, precum și Planul de management a noii conduceri a Agenției.

Pachetul de obiective și măsuri strategice nu este unul exhaustiv si nu își propune să epuizeze totalitatea intervențillor care se pot realiza în acest domeniu. Strategia ANI își propune să fie un instrument de lucru suplu, eficient și prin intermediul căreia s-au conturat acele obiective realiste și care pot fi realizate într-un orizont finit, tot acest proces fiind raportat la resursele umane și tehnice disponibile la momentul redactării documentului. De asemenea, prezenta strategie va fi actualizată anual și completată de politici sectoriale (politica de comunicare, de resurse umane, IT, etc.). Nu în ultimul rând, caracterul flexibil permite acestui document înglobarea sa în celelalte instrumente strategice de la nivel național.

Obiectivele și măsurile Strategiei ANI sunt structurate pe cinci arii de intervenție – obiective generale, după cum urmează:

**OBIECTIV GENERAL NR. 1: DINAMIZAREA ACTIVITĂȚILOR DE PREVENȚIE ȘI DE CONȘTIENTIZARE**

|  |  |  |
| --- | --- | --- |
| **ANALIZA SWOT – OBIECTIV 1** | | |
| **Puncte tari și oportunități relevante atingerii obiectivului** | **PUNCTE TARI** | S1, S3, S7, S15 |
| **OPORTUNITĂȚI** | O1, O4, O5, O6, O7, O10 |
| **Impactul obiectivului asupra punctelor slabe și a amenințărilor** | **PUNCTE SLABE** | W4,W9 |
| **AMENINȚĂRI** | T5, T10 |

**Obiectiv specific 1.1.: Prevenirea conflictului de interese în achizițiile publice**

Măsuri:

1. Implementarea și operaționalizarea deplină a sistemului informatic PREVENT;
2. Adoptarea legislației referitoare la prevenirea conflictului de interese în achizițiile publice;
3. Publicarea în format deschis a datelor statistice privind rezultatele obținute în cadrul mecanismului de prevenire a conflictului de interese în achizițiile publice finanțate din fonduri naționale și europene.

**Obiectiv specific 1.2.: Prevenirea corupției și a incidentelor de integritate în rândul membrilor Parlamentului**

Măsuri:

1. Colaborarea cu Parlamentul în vederea îmbunătățirii sistemului de consiliere în materia integrității, prin oferirea de formare specializată periodică și clarificarea implicațiilor pentru parlamentari cu privire la conflicte de interese și incompatibilități și asigurarea respectării acestora în practică, în acord cu recomandările din Raportul GRECO[[11]](#footnote-11);
2. Identificarea modalităților pentru a accelera și a asigura respectarea hotărârilor judecătorești în materia incompatibilităților în cazul parlamentarilor.

**Obiectiv specific 1.3.: Prevenirea corupției și a incidentelor de integritate în rândul judecătorilor și procurorilor**

Măsuri:

1. Întărirea colaborării cu CSM în vederea oferirii de asistență în legătură cu Codul de etică, în acord cu recomandările din Raportul GRECO[[12]](#footnote-12);
2. Creşterea eforturilor de formare şi conştientizare cu privire la integritate.

**Obiectiv specific 1.4.: Asigurarea respectării normelor în materie de integritate în organizarea proceselor electorale**

Măsuri:

1. Eficientizarea sistemului de declarare și de depunere a DA/DI;
2. Actualizarea ghidurilor privind incompatibilitățile și conflictele de interese / completarea DA/DI;
3. Studiu cu privire la spețele cu caracter repetitiv în materia conflictelor de interese și al incompatibilităților, cu referire la mai multe categorii de funcții și demnități publice;
4. Colectarea și publicarea DA/DI într-o secțiune distinctă pe pagina de Internet;
5. Crearea unui punct special de contact pentru eficientizarea comunicării cu candidații;
6. Actualizarea listei de persoane aflate sub interdicția de a candida la o funcție electivă;
7. Realizarea unei secțiuni speciale pe site-ul ANI care să grupeze toate informațiile relevante cu privire la obligațiile pe care le au candidații la alegeri.

**Obiectiv specific 1.5.: Prevenirea corupției și a incidentelor de integritate în rândul funcționarilor publici**

Măsuri:

1. Colaborarea cu Agenția Națională a Funcționarilor Publici în vederea organizării de cursuri de instruire cu privire la respectarea normelor de integritate în funcția publică;
2. Adoptarea de măsuri în vederea îmbunătățirii procesului de depunere a declarațiilor de avere și de interese.

**Obiectiv specific 1.6.: Prevenirea corupției și a incidentelor de integritate în rândul aleșilor locali**

Măsuri:

1. Dinamizarea activității de prevenție, prin diseminarea de ghiduri şi materiale cu caracter informativ privind riscurile şi consecinţele încâlcării normelor de integritate;
2. Elaborarea și implementarea proiectelor de prevenire a conflictelor de interese și a incompatibilităților la nivelul administrației publice centrale.

**Obiectiv specific 1.7.: Îmbunătățirea activităților de prevenție și conștientizare la toate nivelurile**

Măsuri:

1. Pregătirea profesională a persoanelor din instituțiile publice desemnate cu implementarea prevederilor legale privind DA/DI;
2. Implementarea de programe de tip „software” pentru educarea constantă a persoanelor care intră sub incidența Legii nr. 176/2010.

**OBIECTIV GENERAL NR. 2: IDENTIFICAREA ȘI SANCȚIONAREA INCOMPATIBILITĂȚILOR, A CONFLICTELOR DE INTERESE, A AVERILOR NEJUSTIFICATE PRECUM ȘI ASIGURAREA RESPECTĂRII REGIMULUI JURIDIC AL DEPUNERII DA/DI**

|  |  |  |
| --- | --- | --- |
| **ANALIZA SWOT – OBIECTIV 2** | | |
| **Puncte tari și oportunități relevante atingerii obiectivului** | **PUNCTE TARI** | S2, S3, S4, S9, S14 |
| **OPORTUNITĂȚI** | O5, O7, O11, O 15 |
| **Impactul obiectivului asupra punctelor slabe și a amenințărilor** | **PUNCTE SLABE** | - |
| **AMENINȚĂRI** | T4, T5, T11 |

**Obiectiv specific 2.1.: Îmbunătățirea activității de evaluare a incidentelor de integritate**

Măsuri:

1. Continuarea activității de identificare și sancționare a incidentelor de integritate;
2. Consolidarea abordării proactive în privința monitorizării declarațiilor de avere și de interese;
3. Îmbunătățirea calitativă a rapoartelor de evaluare emise de inspectorii de integritate.

**Obiectiv specific 2.2.: Monitorizarea eficientă a parcursului cazurilor finalizate de ANI care ajung pe rolul instanțelor de judecată**

Măsuri:

1. Creșterea procentului de confirmare a cazurilor finalizate de ANI;
2. Îmbunătățirea activității referitoare la acordarea de asistență persoanelor care solicită clarificări cu privire la cadrul legislativ care guvernează sistemul de integritate;
3. Îmbunătățirea activității de recuperare a sumelor dispuse spre confiscare prin decizii definitive și irevocabile emise de instanțele de judecată, urmare a procedurilor privind averile nejustificate.

**OBIECTIV GENERAL NR. 3: CONSOLIDAREA ADMINISTRATIVĂ A AGENȚIEI NAȚIONALE DE INTEGRITATE**

|  |  |  |
| --- | --- | --- |
| **ANALIZA SWOT – OBIECTIV 3** | | |
| **Puncte tari și oportunități relevante atingerii obiectivului** | **PUNCTE TARI** | S5, S8, S10, S14, S16 |
| **OPORTUNITĂȚI** | O3, O9, O12, O13, O 14 |
| **Impactul obiectivului asupra punctelor slabe și a amenințărilor** | **PUNCTE SLABE** | W2, W3, W5, W7, W8, W10 |
| **AMENINȚĂRI** | T8, T11 |

**Obiectiv specific 3.1.: Consolidarea internă a activităților administrative ale ANI**

Măsuri:

1. Asigurarea optimă și proiectarea eficientă a resurselor financiare, umane și tehnice;
2. Proiectarea eficientă a resurselor pentru dinamizarea activității sectoarelor vulnerabile;
3. Creșterea numărului de proiecte cu finanțare externă sau de la bugetul de stat;
4. Extinderea și operaționalizarea spațiului de lucru;
5. Îmbunătățirea capacității instituționale prin implementarea recomandărilor formulate de auditorii externi;
6. Îmbunătățirea procedurilor operaționale de lucru;
7. Creșterea calității activităților desfășurate de Compartimentul de Audit Public Intern, precum și implementarea recomandărilor formulate în Raportul de Audit Public Intern;
8. Elaborarea politicii de Tehnologia Informației.

**Obiectiv specific 3.2.: Eficientizarea politicii de resurse umane**

Măsuri:

1. Creșterea numărului de angajați la nivelul departamentelor suport pentru Inspecția de Integritate;
2. Cresterea numarului de inspectori de integritate;
3. Elaborarea politicii de management a resurselor umane;
4. Pregătirea profesională a experților ANI pe componenta de formare de formatori;
5. Pregatirea profesională a inspectorilor de integritate și a personalului administrativ.

**Obiectiv specific 3.3.: Eficientizarea politicii de comunicare**

Măsuri:

1. Elaborarea politicii de comunicare;
2. Îmbunătățirea procesului de comunicare a informațiilor de interes public inclusiv a celor disponibile pe pagina de Internet a Agenției;
3. Modernizarea instrumentelor de comunicare.

**OBIECTIV GENERAL NR. 4: ASIGURAREA TRANSPARENȚEI**

|  |  |  |
| --- | --- | --- |
| **ANALIZA SWOT – OBIECTIV 4** | | |
| **Puncte tari și oportunități relevante atingerii obiectivului** | **PUNCTE TARI** | S1, S9 |
| **OPORTUNITĂȚI** | O3, O5, |
| **Impactul obiectivului asupra punctelor slabe și a amenințărilor** | **PUNCTE SLABE** | W1, W9 |
| **AMENINȚĂRI** | - |

**Obiectiv specific 4.1.: Asigurarea transparenței în ceea ce privește declarațiile de avere și de interese**

Măsuri:

1. Creșterea numărului de persoane care depun declarații de avere și de interese în format electronic;
2. Asigurarea continuității în privința publicității declarațiilor de avere și de interese și sprijinirea altor instituții în prezentarea în manieră transparentă a declarațiilor de avere și de interese.

**Obiectiv specific 4.2.: Actualizarea paginii de Internet a ANI**

Măsuri:

1. Elaborarea versiunii în limba engleză a paginii de Internet;
2. Completarea constantă a secțiunilor;
3. Publicarea pe pagina de Internet a Agenției a deciziilor definitive și irevocabile emise de instanțele de judecată în materia confiscărilor averilor, conflictelor de interese și a incompatibilităților.

**OBIECTIV GENERAL NR. 5: COOPERARE CU ENTITĂȚILE INSTITUȚIONALE ȘI NON-INSTITUȚIONALE**

|  |  |  |
| --- | --- | --- |
| **ANALIZA SWOT – OBIECTIV 5** | | |
| **Puncte tari și oportunități relevante atingerii obiectivului** | **PUNCTE TARI** | S3, S7, S9, S12, S13 |
| **OPORTUNITĂȚI** | O2, O5, O6, O7, O8, O9, O 16 |
| **Impactul obiectivului asupra punctelor slabe și a amenințărilor** | **PUNCTE SLABE** | W1, W2,W4, W9 |
| **AMENINȚĂRI** | T4, T5, T6, T9, T10 |


**Obiectiv specific 5.1.: Cooperare la nivel național**

1. Diseminarea conceptului de integritate în instituțiile de învățământ;
2. Dinamizarea activității de cooperare cu instituțiile și autoritățile publice, precum și cu structurile asociative ale autorităților administrației publice locale;
3. Dezvoltarea și consolidarea parteneriatelor cu organizațiile nonguvernamentale;
4. Acordarea de puncte de vedere entităților care au inițiativă legislativă în ceea ce privește proiectele de lege aferente obiectului de activitate al ANI;
5. Implicarea ANI în implementarea obiectivelor și a măsurilor prevăzute prin Strategia Națională Anticorupție;
6. Armonizarea și clarificarea cadrului legislativ privind incompatibilitățile.

**Obiectiv specific 5.2.: Cooperare la nivel internațional**

Măsuri:

1. Implicarea Agenției în proiecte de asistență tehnică;
2. Continuarea exportării bunelor practici referitoare la sistemul românesc de declarații de avere și de interese
3. Cooperare în contextul activităților prevăzute în cadrul organizațiilor din care ANI face parte.



1. **Planul de acțiune al Strategiei**

***OBIECTIV GENERAL NR. 1: DINAMIZAREA ACTIVITĂȚILOR DE PREVENȚIE ȘI DE CONȘTIENTIZARE***

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 1.1.: Prevenirea conflictului de interese în achizițiile publice** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **1.1.1.** | Implementarea și operaționalizarea deplină a sistemului informatic PREVENT | Nr. de proceduri de achiziție analizate  Nr. de avertismente de integritate emise  Nr. de conflicte de interese prevenite | Rapoarte de activitate ANI  Comunicate de presă | Disfuncționalități tehnice  Întârzierea aprobării textului legislativ | ANI | Buget ANI | Măsură cu caracter permanent evaluată anual |
| **1.1.2.** | Adoptarea legislației referitoare la prevenirea conflictului de interese în achizițiile publice | Lege aprobată | Monitorul Oficial | Întârzierea aprobării textului legislativ  Depunerea de amendamente care să lipsească de eficiență textul legislativ | Parlamentul României | n.a. | Iulie 2016 |
| **1.1.3.** | Publicarea în format deschis a datelor statistice privind rezultatele obținute în cadrul mecanismului de prevenire a conflictului de interese în achizițiile publice finanțate din fonduri naționale și europene | Date statistice publicate pe pagina de Internet a ANI | Pagina de Internet ANI  Rapoarte de activitate ANI | n.a. | ANI | Buget ANI | Măsură cu caracter permanent evaluată anual |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 1.2.: Prevenirea corupției și a incidentelor de integritate în rândul membrilor Parlamentului** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **1.2.1.** | Colaborarea cu Parlamentul în vederea îmbunătățirii sistemului de consiliere în materia integrității, prin oferirea de formare specializată periodică și clarificarea implicațiilor pentru parlamentari cu privire la conflicte de interese și incompatibilități și asigurarea respectării acestora în practică, în acord cu recomandările din Raportul GRECO | Grup de lucru comun organizat  Studiu realizat  Expert ANI desemnat  Sistem de consiliere formalizat  Nr. de ședințe comune cu factorii de decizie din ambele entități | Raport GRECO  Raport de activitate ANI | Lipsa disponibilității resurselor umane și tehnice | ANI  Parlamentul României | Buget ANI  Buget Parlament | Mai 2017 |
| **1.2.2.** | Identificarea modalităților pentru a accelera și a asigura respectarea hotărârilor judecătorești în materia incompatibilităților în cazul parlamentarilor | Modalități de implementare a hotărârilor judecătorești identificate și formalizate | Raport GRECO  Raport de activitate ANI | n.a. | ANI  Parlamentul României | n.a. | Mai 2017 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 1.3.: Prevenirea corupției și a incidentelor de integritate în rândul judecătorilor și procurorilor** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **1.3.1.** | Întărirea colaborării cu CSM în vederea oferirii de asistență în legătură cu Codul de etică în sensul recomandărilor din Raportul GRECO | Nr. de evenimente comune organizate  Expert ANI desemnat  Sistem de consiliere formalizat | Raport GRECO  Raport de activitate ANI | Lipsa disponibilității resurselor umane și tehnice | ANI  CSM | Buget ANI  Buget CSM | Mai 2017 |
| **1.3.2.** | Creşterea eforturilor de formare şi conştientizare cu privire la integritate | Nr. de evenimente comune organizate | Raport GRECO  Raport de activitate ANI | Lipsa disponibilității resurselor umane și tehnice | ANI  CSM | Buget ANI  Buget CSM | Mai 2017 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 1.4.: Asigurarea respectării normelor în materie de integritate în organizarea proceselor electorale** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **1.4.1.** | Eficientizarea sistemului de declarare și de depunere a DA/DI | Nr. de informări transmise prefecturilor  Persoană de contact din cadrul ANI desemnată  Nr. de reuniuni organizate la nivel local/central | Raport de activitate ANI | Lipsa de receptivitate a factorilor de decizie de la nivel local/central | ANI  Prefecturi  Parlament  AMR  AOR  ACR | Buget ANI | Decembrie 2016 |
| **1.4.2.** | Actualizarea ghidurilor privind incompatibilitățile și conflictele de interese / completarea DA/DI | Ghid actualizat | Pagina de Internet ANI | n.a. | ANI  ONG-uri | Buget ANI  Fonduri externe | Iunie 2016 |
| **1.4.3.** | Studiu cu privire la spețele cu caracter repetitiv în materia conflictelor de interese și al incompatibilităților, cu referire la mai multe categorii de funcții și demnități publice | Studiu elaborat | Pagina de Internet ANI | n.a. | ANI  ONG-uri | Buget ANI  Fonduri externe | Iunie 2016 |
| **1.4.4.** | Colectarea și publicarea DA/DI într-o secțiune distinctă pe pagina de Internet | Toate declarațiile publicate pe pagina de Internet a ANI | Pagina de Internet ANI | Întârzieri cauzate de transmiterea documentelor de către birourile electorale | ANI  Furnizor extern | Buget ANI | Iunie 2016 |
| **1.4.5.** | Crearea unui punct special de contact pentru eficientizarea comunicării cu candidații | Secțiune specială postată pe pagina de Internet a ANI | Pagina de Internet ANI | Întârzieri apărute în executarea designului și a programării | ANI  Furnizor extern | Buget ANI | Iunie 2016 |
| **1.4.6.** | Actualizarea listei de persoane aflate sub interdicția de a candida la o funcție electivă | Listă de persoane actualizată  Secțiune web actualizată | Pagina de Internet ANI | n.a. | ANI | n.a. | Iunie 2016 |
| **1.4.7.** | Realizarea unei secțiuni speciale pe site-ul ANI care să grupeze toate informațiile relevante cu privire la obligațiile pe care le au candidații la alegeri | Secțiune specială creată și disponibilă pe site-ul ANI | Pagina de Internet ANI | Întârzieri apărute în executarea designului și a programării | ANI  Furnizor extern | Buget ANI | Iunie 2016 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 1.5.: Prevenirea corupției și a incidentelor de integritate în rândul funcționarilor publici** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **1.5.1.** | Colaborarea cu Agenția Națională a Funcționarilor Publici în vederea organizării de cursuri de instruire cu privire la respectarea normelor de integritate în funcția publică | Nr. de evenimente comune organizate | Raport de activitate ANI | Lipsa disponibilității resurselor umane și tehnice | ANI  ANFP | Buget ANI  Fonduri externe | Măsură cu caracter permanent evaluată anual |
| **1.5.2.** | Adoptarea de măsuri în vederea îmbunătățirii procesului de depunere a declarațiilor de avere și de interese | Nr. de informări transmise instituțiilor publice  Persoană de contact din cadrul ANI desemnată  Nr. de reuniuni organizate | Raport de activitate ANI | Lipsa de receptivitate a factorilor de decizie | ANI  Factorii de decizie din cadrul instituțiilor publice | Buget ANI  Fonduri externe | Măsură cu caracter permanent evaluată anual |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 1.6.: Prevenirea corupției și a incidentelor de integritate în rândul aleșilor locali** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **1.6.1.** | Dinamizarea activității de prevenție, prin diseminarea de ghiduri şi materiale cu caracter informativ privind riscurile şi consecinţele încâlcării normelor de integritate | Ghiduri și materiale actualizate | Pagina de Internet ANI | n.a. | ANI | Buget ANI  Fonduri externe | Iunie 2016 |
| **1.6.2.** | Elaborarea și implementarea proiectelor de prevenire a conflictelor de interese și a incompatibilităților la nivelul administrației publice centrale | Protocoale de colaborare inițiate  Nr. de evenimente comune organizate | Raport de activitate ANI | Nealocarea resurselor  necesare  Lipsa de receptivitate a factorilor de decizie de la nivel central | ANI  Factori de decizie la nivelul administrației publice centrale | Buget ANI  Fonduri externe | Măsură cu caracter permanent evaluată anual |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 1.7.: Îmbunătățirea activităților de prevenție și conștientizare la toate nivelurile** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **1.7.1.** | Pregătirea profesională a persoanelor din instituțiile publice desemnate cu implementarea prevederilor legale privind DA/DI | 50 de persoane instruite | Raport de activitate ANI | Lipsa resurselor bugetare | ANI | Buget ANI  Fonduri externe | Măsură cu caracter permanent evaluată anual |
| **1.7.2.** | Implementarea de programe de tip „software” pentru educarea constantă a persoanelor care intră sub incidența Legii nr. 176/2010 | Program proiectat  Program implementat in 5 instituții pilot | Raport de activitate ANI  Pagina de Internet ANI | Lipsa resurselor bugetare și tehnice | ANI  Furnizor extern | Buget ANI  Fonduri externe | Ianuarie 2018 |

***OBIECTIV GENERAL NR. 2: IDENTIFICAREA ȘI SANCȚIONAREA INCOMPATIBILITĂȚILOR, A CONFLICTELOR DE INTERESE, A AVERILOR NEJUSTIFICATE PRECUM ȘI ASIGURAREA RESPECTĂRII REGIMULUI JURIDIC AL DEPUNERII DA/DI***

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 2.1.: Îmbunătățirea activității de evaluare a incidentelor de integritate** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **2.1.1.** | Continuarea activității de identificare și sancționare a incidentelor de integritate | Nr. de rapoarte de evaluare emise  Nr. de sancțiuni administrative aplicate  Nr. de rapoarte de evaluare definitive transmise instituțiilor pentru luarea măsurilor disciplinare | Rapoarte de activitate ANI  Matricea de raportare a ANI | n.a. | ANI | Buget ANI | Măsură cu caracter permanent evaluată anual |
| **2.1.2.** | Consolidarea abordării proactive în privința monitorizării declarațiilor de avere și de interese | Nr. de studii intocmite cu privire la respectarea regimului juridic al incompatibilităților, conflictelor de interese sau al averilor nejustificate  Nr. de proceduri de evaluare demarate ca urmare a studiilor | Rapoarte de activitate ANI  Pagina de Internet ANI | n.a. | ANI | Buget ANI | Măsură cu caracter permanent evaluată anual |
| **2.1.3.** | Îmbunătățirea calitativă a rapoartelor de evaluare emise de inspectorii de integritate | Proceduri operaționale actualizate | Rapoarte de activitate ANI | n.a. | ANI | Buget ANI | Măsură cu caracter permanent evaluată anual |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 2.2.: Monitorizarea eficientă a parcursului cazurilor finalizate de ANI care ajung pe rolul instanțelor de judecată** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **2.2.1.** | Creșterea procentului de confirmare a cazurilor finalizate de ANI | Procentul de confirmare pe fiecare categorie de incident de integritate mai mare de 80% | Rapoarte de activitate ANI  Instanțele de judecată | n.a. | ANI | n.a. | Măsură cu caracter permanent evaluată anual |
| **2.2.2.** | Îmbunătățirea activității referitoare la acordarea de asistență persoanelor care solicită clarificări cu privire la cadrul legislativ care guvernează sistemul de integritate | Respectarea termenelor de răspuns la solicitări în baza Legii nr. 544  Procedură actualizată  Nr. de măsuri adoptate | Rapoarte de activitate ANI  Rapoarte de audit extern independent | Complexitatea solicitărilor adresate ANI care necesită un timp de răspuns mai îndelungat | ANI | n.a. | Măsură cu caracter permanent evaluată anual |
| **2.2.3.** | Îmbunătățirea activității de recuperare a sumelor dispuse spre confiscare prin decizii definitive și irevocabile emise de instanțele de judecată, urmare a procedurilor privind averile nejustificate | Procentul de confirmare pe fiecare raport de evaluare prin care se reține diferența nejustitifcată între veniturile realizate și averea dobândită | Rapoarte de activitate ANI  Deciziile instanțelor de judecată | Lipsa măsurilor asiguratorii  Nivelul scăzut de implicare a instituțiilor și autorităților relevante | ANI  ANAF | n.a. | Măsură cu caracter permanent evaluată anual |

***OBIECTIV GENERAL NR. 3: CONSOLIDAREA ADMINISTRATIVĂ A AGENȚIEI NAȚIONALE DE INTEGRITATE***

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 3.1.: Consolidarea internă a activităților administrative ale ANI** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **3.1.1.** | Asigurarea optimă și proiectarea eficientă a resurselor financiare, umane și tehnice | Buget aprobat de Parlament  Schemă de personal completată  Resurse tehnice achiziționate / implementate | Raport de activitate ANI  Rapoarte de audit extern independent | Lipsa voinței politice  Instabilitate economică | ANI  Guvern  Parlament | n.a. | Măsură cu caracter permanent evaluată anual |
| **3.1.2.** | Proiectarea eficientă a resurselor pentru dinamizarea activității | Resurse proiectate în funcție de necesități  Creșterea nr. de inspectori de integritate  Instruirea personalului ANI | Raport de activitate ANI  Rapoarte de audit extern independent | Resurse financiare insuficiente | ANI | Buget ANI | Măsură cu caracter permanent evaluată anual |
| **3.1.3.** | Creșterea numărului de proiecte cu finanțare externă sau de la bugetul de stat | Nr. de proiecte inițiate  Nr. de proiecte implementate | Raport de activitate ANI | Lipsa resurselor bugetare | ANI  Parteneri externi | Buget ANI  Fonduri externe | Măsură cu caracter permanent evaluată anual |
| **3.1.4.** | Extinderea și operaționalizarea spațiului de lucru | Spațiu de lucru achiziționat și operaționalizat | Raport de activitate ANI | Lipsa disponibilității unui spațiu adecvat  Lipsa resurselor bugetare | ANI  Guvernul României | Buget ANI | Iulie 2016 |
| **3.1.5.** | Îmbunătățirea capacității instituționale prin implementarea recomandărilor formulate de auditorii externi | Nr. de recomandări implementate | Raport de audit extern independent | Lipsa resurselor | ANI | Buget ANI | Măsură cu caracter permanent evaluată anual |
| **3.1.6.** | Îmbunătățirea procedurilor operaționale de lucru | Nr. de proceduri operaționale actualizate | Raport de activitate ANI  Manual procedurilor operaționale | n.a. | ANI | Buget ANI | Măsură cu caracter permanent evaluată anual |
| **3.1.7.** | Creșterea calității activităților desfășurate de Compartimentul de Audit Public Intern, precum și implementarea recomandărilor formulate în Raportul de Audit Public Intern | Nr. de angajați raportat la volumul de activitate  Nr. de misiuni de audit de sistem / de performanță - incluse în planul de audit  Auditori interni atestați  Spațiu de lucru destinat auditorilor interni | Raport de activitate ANI  Rapoarte de audit extern independent | Lipsa resurselor bugetare | ANI | Buget ANI | Măsură cu caracter permanent evaluată anual |
| **3.1.8.** | Elaborarea politicii de Tehnologia Informației | Politica de Tehnologia Informației elaborată | Raport de activitate ANI  Ordin Președinte ANI | n.a. | ANI | Buget ANI | Iunie 2016 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 3.2.: Eficientizarea politicii de resurse umane** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **3.2.1.** | Creșterea numărului de angajați la nivelul departamentelor suport pentru Inspecția de Integritate | Minimum 5 persoane angajate | Raport de activitate ANI | Nr. insuficient de posturi bugetate | ANI | Buget ANI | Decembrie 2016 |
| **3.2.2.** | Creșterea numărului de inspectori de integritate | Minimum 5 inspectori de integritate angajați / an | Raport de activitate ANI | Nr. insuficient de posturi bugetate  Rata scăzută de promovare a examenului | ANI | Buget ANI | Măsură cu caracter permanent evaluată anual |
| **3.2.3.** | Elaborarea politicii de management a resurselor umane | Politică elaborată | Raport de activitate ANI | n.a. | ANI | n.a. | Ianuarie 2017 |
| **3.2.4.** | Pregătirea profesională a experților ANIpe componenta de formare de formatori | Minimum 2 persoane formate / an | Raport de activitate ANI | Lipsă ofertă de pregătire profesională | ANI  Furnizor extern | Buget ANI  Fonduri externe | Măsură cu caracter permanent evaluată anual |
| **3.2.5.** | Pregatirea profesională a inspectorilor de integritate și a personalului administrativ | Minimum 15 persoane pregătite / an | Raport de activitate ANI | Lipsă ofertă de pregătire profesională  Lipsă resurse bugetare | ANI  Furnizori externi | Buget ANI  Fonduri externe | Măsură cu caracter permanent evaluată anual |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 3.3.: Eficientizarea politicii de comunicare** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **3.3.1.** | Elaborarea politicii de comunicare | Politică elaborată | Ordin Președinte ANI  Raport de activitate ANI | n.a. | ANI | Buget ANI | Ianuarie 2017 |
| **3.3.2.** | Îmbunătățirea procesului de comunicare a informațiilor de interes public inclusiv a celor disponibile pe pagina de Internet a Agenției | Secțiuni web actualizate anual  Proceduri operaționale îmbunătățite | Raport de activitate ANI  Pagina de Internet ANI | n.a. | ANI | Buget ANI | Măsură cu caracter permanent evaluată anual |
| **3.3.3.** | Modernizarea instrumentelor de comunicare | Actualizarea broșurii de prezentare a activității ANI  Utilizarea newsletter-ului și a instrumentelor de social media  Utilizarea infograficelor pentru prezentarea informațiilor relevante | Raport de activitate ANI  Pagina de Internet ANI | Lipsa resurselor bugetare | ANI  Furnizor extern | Buget ANI  Fonduri externe | Ianuarie 2017 / Măsură cu caracter permanent evaluată anual |

***OBIECTIV GENERAL NR. 4: ASIGURAREA TRANSPARENȚEI***

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 4.1.: Asigurarea transparenței în ceea ce privește declarațiile de avere și de interese** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **4.1.1.** | Creșterea numărului de persoane care depun declarații de avere și de interese în format electronic | 20.000 de declarații de avere și de interese depuse în format electronic | Raport de activitate ANI  Portalul DA/DI | Refuzul persoanelor de a depune declarații în format electronic  Lipsa resurselor | ANI  Persoane care au obligația depunerii DA/ DI  Instituții și autorități publice | Buget ANI  Buget instituții publice | Decembrie 2019 |
| **4.1.2.** | Asigurarea continuității în privința publicității declarațiilor de avere și de interese și sprijinirea altor instituții în prezentarea în manieră transparentă a declarațiilor de avere și de interese | Procedura de licitație reluată  Contract atribuit | Raport de activitate ANI  Pagina de Internet ANI | Lipsa resurselor bugetare | ANI | Buget ANI | 2018 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 4.2.: Actualizarea paginii de Internet a ANI** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **4.2.1.** | Elaborarea versiunii în limba engleză a paginii de Internet | Secțiuni ale paginii de Internet traduse | Pagina de Internet ANI | Lipsa resurselor bugetare | ANI  Furnizor extern | Buget ANI | Ianuarie 2017 |
| **4.2.2.** | Completarea constantă a secțiunilor | Secțiuni actualizate permanent | Pagina de Internet ANI | Lipsa resurselor umane | ANI | n.a. | Măsură cu caracter permanent evaluată anual |
| **4.2.3.** | Publicarea deciziilor definitive și irevocabile emise de instanțele de judecată în materia confiscărilor averilor, conflictelor de interese și a incompatibilităților | Nr. de decizii publicate | Pagina de Internet ANI | n.a. | ANI | n.a. | Măsură cu caracter permanent evaluată anual |

***OBIECTIV GENERAL NR. 5: COOPERARE CU ENTITĂȚILE INSTITUȚIONALE ȘI NON-INSTITUȚIONALE***

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 5.1.: Cooperare la nivel național** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **5.1.1.** | Diseminarea conceptului de integritate în instituțiile de învățământ | Nr. de evenimente comune organizate  Nr. de protocoale de colaborare inițiate | Pagina de Internet ANI  Raport de activitate ANI | Lipsa resurselor bugetare  Lipsa disponibilității experților | ANI  Instituții de învățământ | Buget ANI  Buget universități  Fonduri externe | Măsură cu caracter permanent evaluată anual |
| **5.1.2.** | Dinamizarea activității de cooperare cu instituțiile și autoritățile publice, precum și cu structurile asociative ale autorităților administrației publice locale | Nr. de proiecte comune organizate | Raport de activitate ANI | Lipsa disponibilității resurselor bugetare sau umane | ANI  UNCJR  AMR  AOR  ACR | Buget ANI  Buget instituții sau autorități publice  Fonduri externe | Măsură cu caracter permanent evaluată anual |
| **5.1.3.** | Dezvoltarea și consolidarea parteneriatelor cu organizațiile nonguvernamentale | Nr. de protocoale de colaborare inițiate  Nr. de proiecte comune organizate | Raport de activitate ANI | Lipsa disponibilității resurselor bugetare sau umane | ANI  ONG-uri | Buget ANI  Fonduri externe | Măsură cu caracter permanent evaluată anual |
| **5.1.4.** | Acordarea de puncte de vedere entităților care au inițiativă legislativă în ceea ce privește proiectele de lege aferente obiectului de activitate al ANI | Nr. de puncte de vedere acordate | Pagina de Internet ANI | Refuzul autorităților de a solicita puncte de vedere din partea ANI | ANI  DRP | Buget ANI | Măsură cu caracter permanent evaluată anual |
| **5.1.5.** | Implicarea ANI în implementarea obiectivelor și a măsurilor prevăzute prin Strategia Națională Anticorupție | Nr. de activități comune  Minimum 2 experți desemnați pentru asistarea Secretariatului Tehnic  Nr. de reuniuni  Nr. de misiuni de evaluare la care participă experți ai ANI | Raport de activitate ANI  Raport SNA | Lipsa disponibilității resurselor umane | ANI | Buget ANI  Fonduri externe | Măsură cu caracter permanent evaluată anual |
| **5.1.6.** | Armonizarea și clarificarea cadrului legislativ privind incompatibilitățile | Grup de lucru înființat  Nr. de propuneri formulate  Modificări legislative realizate | Raport de activitate ANI  Monitorul Oficial  Pagina de Internet ANI/MJ | Instabilitatea legislativă  Tergiversarea legislativă  Diluarea cadrului legislativ existent | ANI  MJ | Buget ANI | Iunie 2018 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Obiectiv specific 5.2.: Cooperare la nivel internațional** | | | | | | | |
| **Nivel** | **Măsură** | **Indicatori** | **Surse de verificare** | **Riscuri** | **Responsabili** | **Resurse** | **Termen** |
| **5.2.1.** | Implicarea Agenției în proiecte de asistență tehnică | Nr. de activități  Nr. de experți desemnați | Raport de activitate ANI  Raport ODA | Lipsa resurselor  Lipsa disponibilității experților | ANI  MAE  Societate civilă | Buget ANI  Buget MAE  Fonduri externe | Măsură cu caracter permanent evaluată anual |
| **5.2.2.** | Continuarea exportării bunelor practici referitoare la sistemul românesc de declarații de avere și de interese | Nr. de activități realizate | Raport de activitate ANI  Raport ODA | Lipsa resurselor  Lipsa disponibilității experților | ANI  MAE  Societate civilă | Buget ANI  Buget MAE  Fonduri externe | Măsură cu caracter permanent evaluată anual |
| **5.2.3.** | Cooperare în contextul activităților prevăzute în cadrul organizațiilor din care ANI face parte | Nr. de activități realizate | Raport de activitate ANI | Lipsa disponibilității experților | ANI  Organizații regionale / internaționale | Buget ANI  Fonduri externe | Măsură cu caracter permanent evaluată anual |



1. **Monitorizare și evaluare**

Strategia ANI 2016 – 2020 își propune să continue politicile eficiente demarate în ciclurile strategice anterioare, incluzând, totodată, o serie de obiective noi, menite să dinamizeze capacitatea instituțională a Agenției de a aborda sistemul românesc de declarații de avere și de interese.

Implementarea Strategiei ANI se va realiza sub autoritatea și în coordonarea Președintelui Agenției Naționale de Integritate, cu raportare către Consiliul Național de Integritate. În acest scop, managementul Agenției va organiza cel puțin de două ori pe an reuniuni de coordonare a tuturor factorilor de decizie din cadrul ANI.

În vederea implementării eficiente a Strategiei precum și pentru responsabilizarea șefilor de departamente din cadrul ANI, ordinul Președintelui Agenției de aprobare a Strategiei ANI va conține o anexă care va preciza structurile interne ale instituției responsabile de implementarea fiecărui obiectiv sau măsuri strategice. Aceste atribuții vor fi adăugate fișelor de post, prin grija Serviciului de Resurse Umane.

Secretariatul tehnic al implementării Strategiei ANI va fi asigurat de personalul Direcției Comunicare, Relații Publice și Strategie din cadrul ANI Secretariatul va emite anual, in primele trei luni ale anului, un raport de evaluare a implementării Strategiei ANI. De asemenea, va fi constituit și un comitet de monitorizare și implementare a strategiei, formalizat prin ordinul de aprobare a strategiei, și care va reuni reprezentanți ai tuturor structurilor din cadrul ANI.

Obiectivele procesului de monitorizare a Strategiei ANI vor fi următoarele:

* Identificarea progreselor înregistrate în implementarea strategiei;
* Identificarea și corectarea problemelor practice apărute în aplicarea politicilor și normelor anticorupție;
* Formularea de propuneri pentru actualizarea obiectivelor și a măsurilor strategice;

1. <http://sna.just.ro/sna/sna20012010/sna20052007.aspx> [↑](#footnote-ref-1)
2. <http://transparency.org.ro/files/File/IPC%20Comunicat%20TI-Ro.pdf> [↑](#footnote-ref-2)
3. Raportul de activitate al A.N.I. pentru anul 2015. [↑](#footnote-ref-3)
4. În cadrul Raportului Anticorupţie al UE, Comisia Europeană monitorizează şi evaluează performanţele statelor membre UE. Raportul este publicat de Comisie o dată la 2 ani, începând cu anul 2014. [↑](#footnote-ref-4)
5. *Strategies, Structures, Systems, Shared Values, Skills, Style, Staff* in Thomas J. PETERS, Robert H. WATERMAN Jr. – *In search of excellence,* Profile Books Ltd., Marea Britanie, 2004 [↑](#footnote-ref-5)
6. Raportul de activitate al A.N.I. pentru anul 2015 [↑](#footnote-ref-6)
7. Conform art.15, alin (3) din Legea nr. 144/2007 *privind înfiinţarea, organizarea şi funcţionarea Agenţiei Naţionale de Integritate, cu modificările și completările ulterioare*: *„Potrivit principiului independenţei operaţionale, preşedintele, vicepreşedintele şi inspectorii de integritate nu vor solicita sau primi dispoziţii referitoare la evaluările privind averea persoanelor, conflictele de interese şi incompatibilităţile de la nicio autoritate publică, instituţie sau persoană."* [↑](#footnote-ref-7)
8. <http://ec.europa.eu/cvm/docs/com_2015_35_ro.pdf> [↑](#footnote-ref-8)
9. <http://www.stiripesurse.ro/dna-si-ani-evolutie-spectaculoasa-in-increderea-romanilor-sondaj_948782.html>; creștere de la 25,8% (feb 2014) la 42,2% (feb. 2015). În mai 2015, A.N.I.avea 39,8% [↑](#footnote-ref-9)
10. Raport final Auditul extern al managementului Agenției Naționale de Integritate pentru anul 2014 – [www.integritate.eu](http://www.integritate.eu) [↑](#footnote-ref-10)
11. Conform Raportului de evaluare GRECO *Prevenirea corupției cu privire la membrii parlamentului, judecători și procurori: „autoritatea parlamentară să înfiinţeze pentru membrii săi (i) un sistem de consiliere prin care parlamentarii să poată solicita sfaturi în materie de integritate şi (ii) să ofere formare specializată şi regulată cu privire la implicaţiile normelor existente şi a celor care vor fi adoptate în materia prezervării integrităţii parlamentarilor, inclusiv viitorul Cod de conduită (paragraful 62); ”* [↑](#footnote-ref-11)
12. Conform Raportului de evaluare GRECO *Prevenirea corupției cu privire la membrii parlamentului, judecători și procurori: „completarea Codului de etică al judecătorilor şi procurorilor în aşa manieră încât să ofere îndrumare potrivită în special cu privire la conflictele de interese (e.g. exemple, tipuri), incompatibilităţi şi activităţi accesorii, imparţialitate şi alte aspecte relaţionate acesteia (incluzând mai ales acceptarea cadourilor şi a altor avantaje, conduita în viaţa privată) (paragraful 97);”* [↑](#footnote-ref-12)